Ekenes

miniatyr|Bildet viser Vestre Ekenes til venstre og Østre Ekenes til høyre
Ekenes er en grunnkrets og et tettbebygd område i Færder kommune. Ekenes ligger øst på Nøtterøy, like ved den nye Foynlandsbrua, som går over Ekenessundet til Føynland. Grunnkretsen Ekenes har 370 innbyggere (2010).SSB: Folkemengde etter grunnkretser

Navnet Ekenes kommer fra gammelnorsk Eikines, som betyr «eikelunden» eller «eikestedet».Ekenes i Nøtterø – en bygdebok

Hovedbygninga på Vestre Ekenes, som ligger i den vestlige delen av området langs Smidsrødveien og stammer fra 1700-tallet, er et freda kulturminne. Bygninga er et lafta tømmerhus på halvannen etasje med avvalma gavlspisser. Huset hadde opprinnelig tre rom med kjøkken og kammers mot vest, og fikk etter 1800 tilføyd to nye rom mot øst. Rett ved gården er det et arkeologisk funnsted som også er freda.

Alt i 1347 var Ekenes delt i to: østre og vestre, begge under kirken og biskopen i Oslo.

Referanser

 Litteratur 


Kategori:Nøtterøys geografi
Kategori:Kulturminner i Færder
Kategori:Bosetninger i Færder
Kategori:Bygder og grender i Vestfold